Serhij Arbuzov

Serhij Hennadijovytsj Arbuzov (ukrainsk: Сергій Геннадійович Арбузов, født 24. mars 1975 i Donetsk) er en ukrainsk økonom og politiker, som var sentralbanksjef for Ukrainas nasjonalbank fra januar 2011 til desember 2012, og var fungerende statsmininister i Ukraina fra januar til februar 2014.

 Yrkeskarriere 
De siste seks og et halvt årene fram til 19. mai 2010 var han styreleder for UkrBusinessBank, mens han fra 20. mai ble forfremmet til president i samme bank. 26. mai ble han gitt plass i representantskapet i Ukreximbank, og i juni ble han valgt som leder av representantskapet.

I september 2010 ble han utnevnt til første visesentralbanksjef i Ukrainas nasjonalbank, og erstattet da Anatoliy Shapovalov i denne stillingen. Den 23. desember 2010 valgte parlamentet ham som ny sentralbanksjef.MIGnews – Parliament approves Arbuzov as NBU governor , besøkt 25. oktober 2011. Han tiltrådte denne stillingen 19. januar 2011.Ukrainas nasjonalbank – Board of the National Bank of Ukraine , besøkt 25. oktober 2011. Etter Mykola Azarovs fratreden som statsminister 28. januar 2014, ble Arbuzov som første stedfortredende statsminister, også sjef for regjeringen som fungerer som et forretningsministerium.Interfax.com: Ukrainian First Deputy PM Arbuzov to act as prime minister, says Azarov's spokesman 28. januar 2014

Den 27. februar overtok Arsenij Jatsenjuk som Ukrainas statsminister.Sveriges Television - Jatsenjuk blir ny premiärminister, besøkt 8. mai 2014. 

 Referanser 

Kategori:Ukrainas statsministre
Kategori:Ukrainske økonomer
Kategori:Sentralbanksjefer
Kategori:Fødsler i 1976
Kategori:Personer fra Donetsk